পুলিশ জানায়, গত ৫ জুন অক্সিজেন এলাকার একটি ব্যাংক থেকে এক লাখ ৯৯ হাজার টাকা তুলে কর্মস্থলে ফিরছিলেন কোয়ালিটি ফ্যাশনের কর্মকর্তা রুবেল। পথিমধ্যে স্টারশিপ গলির সামনে দুজন ছিনতাইকারী ছুরির ভয় দেখিয়ে টাকা ছিনতাই করে নিয়ে যায়। পরে রুবেল চিৎকার দিলে স্থানীয়রা এসে চাকুসহ জয়নন্দী নামের এক ছিনতাইকারীকে ধরে ফেলে। এরপর ৬ জুন আদালতে স্বীকারোক্তিমূলক জবানবন্দী দেন জয়নন্দী। ছিনতাইয়ে জড়িত থাকার কথা স্বীকার করে এই ঘটনায় জড়িত দুই সহযোগীর নাম বলেন তিনি। সে মোতাবেক অভিযান চালিয়ে ছিনতাইয়ের এক লাখ ৫৫ হাজার ৫০০ টাকাসহ রাজুকে গ্রেফতার করা হয়।